text: Se video: Mistanke om påsat brand i ubeboet ejendom
  13 marts 2014 kl. 05.56
  En ubeboet landejendom på Ribevej i Ødsted mellem Egtved og Vejle nedbrændte onsdag aften.
  Naboer så en 30-årig mand ved brandstedet, da branden brød ud. Det har skabt mistanke om, at branden var påsat.
  Sydøstjyllands Politi vil gerne i kontakt med manden, der er lyshåret, mellem 175 og 180 centimeter høj og var iklædt grå dynejakke og mørke bukser.
  Oplysninger til politiet på 1-1-4.
  